**PODUZETNICI SA SJEDIŠTEM NA PODRUČJU URBANE AGLOMERACIJE RIJEKA U 2018. GODINI OSTVARILI 67,7% OD UKUPNOG PRIHODA PODUZETNIKA PRIMORSKO-GORANSKE ŽUPANIJE**

Odlukom Ministarstva regionalnoga razvoja i fondova Europske unije 21. rujna 2015. godine ustrojena je Urbana aglomeracija Rijeka koja obuhvaća 10 jedinica: **gradove** Rijeku, Kastav, Kraljevicu i Opatiju te **općine** Čavle, Klanu, Kostrenu, Lovran, Mošćeničku Dragu i Viškovo[[1]](#footnote-1).

**Shema 1**. **Područje Urbane aglomeracije Rijeka**

|  |  |
| --- | --- |
| [Slikovni rezultat za urbana aglomeracija rijeka](https://www.google.hr/url?sa=i&rct=j&q=&esrc=s&source=images&cd=&ved=2ahUKEwj1ipaE9tfkAhXMPFAKHRq1D0sQjRx6BAgBEAQ&url=https://www.rijeka.hr/godina-dana-ustrojavanja-urbane-aglomeracije-rijeka/&psig=AOvVaw1Jpwzu4WWyigQS8GQVKW9x&ust=1568811890356212) | Na području obuhvaćenom Urbanom aglomeracijom Rijeka, u 2018. godini bilo je 7.526 poduzetnika, što je povećanje za 8,0% u odnosu na 2017. godinu, kada je bilo 6.971 poduzetnik.  Riječ je o poduzetnicima čije je sjedište u jednom od spomenutih gradova i općina, koji su sastavili i u Registar godišnjih financijskih izvještaja podnijeli točan i potpun godišnji financijski izvještaj za 2018. godinu.  Od navedenoga broja (7.526), najviše je poduzetnika sa područja grada Rijeke (4.961 ili 65,9%), a najmanji je broj poduzetnika u općini Klana (43 ili 0,6%). Kod 7.526 poduzetnika bilo je 40 984 zaposlenih, što je prosječno 5,4 zaposlena po poduzetniku. |

**Financijski rezultati poslovanja poduzetnika na području Urbane aglomeracije Rijeka**

U 2018. godini poduzetnici čije je sjedište u jednom od gradova i općina obuhvaćenih Urbanom aglomeracijom Rijeka, ostvarili su ukupan prihod u iznosu od 26,5 milijardi kuna, što je povećanje od 6,6% u odnosu na prethodnu poslovnu godinu kao i ukupan rashod u iznosu od 25,3 milijardi kuna, što je povećanje od 7,0% u odnosu na prethodnu poslovnu godinu.

**Tablica 1. Broj poduzetnika i osnovni financijski rezultati poslovanja poduzetnika u gradovima/općinama Urbane aglomeracije Rijeka u 2018. godini**  (iznosi u tisućama kuna)

| **Naziv grada/općine** | **Broj poduzetnika** | **Broj zaposlenih** | **Ukupni prihod** | **Dobit razdoblja** | **Gubitak razdoblja** | **Neto dobit/gubitak** |
| --- | --- | --- | --- | --- | --- | --- |
| Kastav/grad | 433 | 2.146 | 1.969.942 | 185.614 | 8.424 | 177.190 |
| Kraljevica/grad | 108 | 494 | 190.678 | 11.476 | 1.947 | 9.528 |
| Opatija/grad | 730 | 3.283 | 2.216.195 | 107.606 | 98.914 | 8.693 |
| **Rijeka/grad** | **4.961** | **29.525** | **19.596.823** | **1.133.074** | **401.597** | **731.476** |
| Čavle/općina | 238 | 951 | 430.593 | 24.550 | 11.260 | 13.290 |
| Klana/općina | 43 | 616 | 338.375 | 12.848 | 1.347 | 11.501 |
| Kostrena/općina | 147 | 584 | 253.305 | 23.555 | 3.657 | 19.898 |
| Lovran/općina | 168 | 696 | 260.767 | 11.351 | 14.390 | -3.039 |
| Mošćenička Draga/općina | 71 | 133 | 35.365 | 4.019 | 1.793 | 2.226 |
| Viškovo/općina | 627 | 2.556 | 1.256.903 | 71.267 | 22.587 | 48.680 |
| **Ukupno poduzetnici UAR** | **7.526** | **40.984** | **26.548.946** | **1.585.360** | **565.917** | **1.019.443** |

*Izvor: Fina, Registar godišnjih financijskih izvještaja, obrada GFI-a za 2018. godinu*

U ostvarenim ukupnim prihodima poduzetnika UAR-a najveći je udio poduzetnika Rijeke, s ostvarenih 19,6 milijardi kuna (73,8%), Opatije, s 2,2 milijarde kuna (8,3%) i Kastva s 2,0 milijarde kuna (7,4%).

**Tablica 2. Osnovni financijski rezultati poduzetnika na području Urbane aglomeracije Rijeka i poduzetnika Primorsko-goranske županije u 2018. godini** (iznosi u tisućama kuna, prosječne plaće u kunama)

| **Opis** | **Urbana aglomeracija Rijeka** | | | **Primorsko-goranska županija** | | |
| --- | --- | --- | --- | --- | --- | --- |
| **2017.** | **2018.** | **Indeks** | **2017** | **2018.** | **Indeks** |
| Broj poduzetnika |  | 7.526 |  |  | 10.974 |  |
| Broj zaposlenih | 39.281 | 40.984 | 104,3 | 59.052 | 61.769 | 104,6 |
| Ukupni prihodi | 24.898.146 | 26.548.946 | 106,6 | 36.415.156 | 39.220.039 | 107,7 |
| Ukupni rashodi | 23.667.996 | 25.325.685 | 107,0 | 34.788.688 | 37.678.038 | 108,3 |
| Dobit prije oporezivanja | 1.780.001 | 1.793.021 | 100,7 | 2.512.627 | 2.512.963 | 100,0 |
| Gubitak prije oporezivanja | 549.850 | 569.760 | 103,6 | 886.159 | 970.962 | 109,6 |
| Dobit razdoblja | 1.514.822 | 1.585.360 | 104,7 | 2.137.870 | 2.193.560 | 102,6 |
| Gubitak razdoblja | 551.281 | 565.917 | 102,7 | 887.737 | 967.493 | 109,0 |
| **Konsolidirani financijski rezultat – dobit (+) ili gubitak (-) razdoblja** | **963.540** | **1.019.443** | **105,8** | **1.250.133** | **1.226.067** | **98,1** |
| Izvoz | 5.297.378 | 5.897.328 | 111,3 | 7.574.390 | 8.256.621 | 109,0 |
| Uvoz | 2.744.636 | 2.858.834 | 104,2 | 4.188.403 | 4.467.809 | 106,7 |
| Investicije u novu dugotrajnu imovinu | 796.630 | 654.590 | 82,2 | 1.443.440 | 1.352.844 | 93,7 |
| Prosječna mjes. neto plaća po zaposlenom | 5.161 | 5.347 | 104,8 | 5.128 | 5.321 | 104,1 |

*Izvor: Fina, Registar godišnjih financijskih izvještaja, obrada GFI-a za 2018. godinu*

Za usporedbu, u tablici 3. prezentirani su osnovni rezultati i brojčano stanje poduzetnika i zaposlenih kod poduzetnika u Primorsko-goranskoj županiji, Urbanoj aglomeraciji Rijeka i gradu Rijeka u 2018. godini.

**Tablica 3. Usporedba osnovnih podataka o poslovanju poduzetnika na području PGŽ-a, UAR-a i Rijeke u 2018. godini**

| **Naziv teritorijalne razine** | **Broj poduzetnika** | **Broj zaposlenih** | **Prosječna mjeseč. neto plaća** (u kn) | **Ukupni prihodi**  (u tis. kn) | **Ukupni rashodi**  (u tis. kn) | **Dobit razdoblja**  (u tis. kn) | **Gubitak razdoblja**  (u tis. kn) | **Neto dobit**  (u tis. kn) |
| --- | --- | --- | --- | --- | --- | --- | --- | --- |
| **PGŽ** | 10.974 | 61.769 | 5.321 | 39.220.039 | 37.678.038 | 2.193.560 | 967.493 | 1.226.067 |
| **UAR** | 7.526 | 40.984 | 5.347 | 26.548.946 | 25.325.685 | 1.585.360 | 565.917 | 1.019.443 |
| **Rijeka** | 4.961 | 29.525 | 5.465 | 19.596.823 | 18.647.038 | 1.133.074 | 401.597 | 731.476 |

*Izvor: Fina, Registar godišnjih financijskih izvještaja, obrada GFI-a za 2018. godinu*

Iz prezentiranih je podataka vidno da poduzetnici sa sjedištem u Rijeci imaju veliki udio u rezultatima poduzetnika na razini Primorsko-goranske županije i Urbane aglomeracije Rijeka. Njihov je udio u broju poduzetnika Urbane aglomeracije Rijeka 65,9%, u broju zaposlenih 72,0%, ukupnim prihodima 73,8%, ukupnim rashodima 73,6%, dobiti razdoblja 71,5%, gubitku razdoblja 71,0% i neto dobiti 71,8%.

U 2018. godini poduzetnici Urbane aglomeracije Rijeke iskazali su pozitivan konsolidirani financijski rezultat u iznosu od 1,0 milijarde kuna što je za 5,8% više nego prethodne godine (963,5 milijuna kuna).

**Tablica 4. Rang lista TOP 10 poduzetnika prema dobiti razdoblja na razini UAR-a u 2018. godini**

(iznosi u tisućama kuna)


| **Rang** | **OIB** | **Naziv** | **Sjedište** | **Broj zaposlenih** | **Ukupni prihod** | **Dobit razdoblja** |
| --- | --- | --- | --- | --- | --- | --- |
| 1. | 92510683607 | [PLODINE d.d.](https://www.transparentno.hr/pregled/92510683607/1e6ca2f84e9f59e5e1e1e972d8b14afb31030a82540c15d40f481b1a361e626d2ea3ef527e69d0ef1ee19ff032aa64e4ef3a8bffb32c01c7816f91c4be77acf8) | Rijeka | 3.413 | 4.220.308 | 118.340 |
| 2. | 17113221373 | [CEDAR d.o.o.](https://www.transparentno.hr/pregled/17113221373/b0e784397b25744f1ba2107724aa76f5a9dc4c2fb1b895fd0c582a0d9d88c9b1f09abe8f7dfecdc17adf78e559a43225c9e5721fad98672777d06720833ff9e2) | Kastav | 242 | 163.935 | 96.300 |
| 3. | 38453148181 | [JADROLINIJA](https://www.transparentno.hr/pregled/38453148181/2218001d1a70627622fc9cdb64065d38e8e618899cc0f672438314aaaf60ac8e090540398f53dbc8abeef4877c2701b7c05023028cbf65831338575e74baa82f) | Rijeka | 2.076 | 951.208 | 64.475 |
| 4. | 57260863791 | [POLIKLINIKA RIDENT d.o.o.](https://www.transparentno.hr/pregled/57260863791/023dd5479f3dfba8732fe57898d53c71acb0f4a4a47da53cd1a6de905206cd513f10af99658663c999c0440e427bd228ac786f1645034c109b04e8df670847d8) | Rijeka | 186 | 185.564 | 36.692 |
| 5. | 17195049659 | [ACI d.d.](https://www.transparentno.hr/pregled/17195049659/c17a1d9b598c843cab755445245b01219fee7a58410493cb06b9c908a8dd0f73f1b09370c3310b829055d3c5f9152466e479e90145fb62d62a2c7965177c9462) | Rijeka | 359 | 216.107 | 30.957 |
| 6. | 28922587775 | [KATARINA LINE d.o.o.](https://www.transparentno.hr/pregled/28922587775/c888633da354bf37d087d042a23f6004faa4577b1a6472ebbb6943b094e51ce05c7a5e6334051c2b4dd135c4741dcc2267077b032fda58ab9f17b56a09158b65) | Opatija | 48 | 280.137 | 28.891 |
| 7. | 67641553147 | [AMEC RIJEKATEKSTIL d.o.o.](https://www.transparentno.hr/pregled/67641553147/025e867dabc0e864260b1d97565b3e08ecc44a0e994c8ff398b47fc2bb70bd2eb4fd342423c9a8a6ebb2aaeedee0d667086302dfc01cde0bb3074d2c4406ffa3) | Rijeka | 181 | 192.117 | 28.445 |
| 8. | 12276445344 | [ELCON GERAETEBAU d.o.o.](https://www.transparentno.hr/pregled/12276445344/9bff1788243dbac57fee8c6ba01893cda23632b9b5d21b70887b3023447db8386fd265e6bfcc27fa658bd7c23a0697dd1bb71c7739847ad6b5e3e8bd0a779381) | Rijeka | 195 | 123.005 | 27.395 |
| 9. | 80300395055 | [JADRANSKA VRATA d.d](https://www.transparentno.hr/pregled/80300395055/2d68e64ad5a5ffca43527af057090f2fb9296235588f4a3f5ff3294a9f611e057b08960d8400c575aeba83943d2e5834777d03c159d5acfe1eb435c4dd12a835). | Rijeka | 176 | 121.867 | 26.744 |
| 10. | 34446396744 | [ZAPADNI TRGOVAČKI CENTAR d.o.o.](https://www.transparentno.hr/pregled/34446396744/d46a729c46a1fc68aa17f49c97052dafddc2ea902441ba5bf0a8169e4dd07d9045246492d43330b6a12d9f1808ab12e0a16cabbf62caa731477d51a207d50be8) | Rijeka | 0 | 52.477 | 23.397 |
| **Ukupno TOP 10 poduzetnika Urbane aglomeracije Rijeka** | | | | **6.876** | **6.506.725** | **481.637** |
| **Ukupno poduzetnici Urbane aglomeracije Rijeka** | | | | **40.984** | **26.548.946** | **1.585.360** |

*Izvor: Fina, Registar godišnjih financijskih izvještaja, obrada GFI-a za 2018. godinu*

**TOP 10 poduzetnika** čije je sjedište u jednom od gradova/općina obuhvaćenim Urbanom aglomeracijom Rijeka, u 2018. godini imali su 6.876 zaposlenih što je udio od 16,8% u ukupnom broju zaposlenih kod poduzetnika Urbane aglomeracije Rijeka, ostvarili su ukupan prihod u iznosu od 6,5 milijardi kuna ili 24,5% ostvarenog ukupnog prihoda poduzetnika Urbane aglomeracije Rijeka te dobit razdoblja u iznosu od 481,6 milijuna kuna ili 31,8% ukupne dobiti razdoblja poduzetnika Urbane aglomeracije Rijeka.

U 2018. godini poduzetnici, čije je sjedište u jednom od gradova i općina obuhvaćenih Urbanom aglomeracijom Rijeka, ostvarili su ukupan prihod u iznosu od 26,5 milijardi kuna (njihov udio u ukupnim prihodima poduzetnika Primorsko-goranske županije iznosi 67,7%) te neto dobit u iznosu od 1,6 milijardi kuna (njihov udio u neto dobiti poduzetnika Primorsko-goranske županije iznosi 72,3%).

**Grafikon 1. Udio ukupnih prihoda i neto dobiti poduzetnika UAR-a u ukupnim prihodima i neto dobiti poduzetnika Primorsko-goranske županije u 2018. godini**


**

*Izvor: Fina, Registar godišnjih financijskih izvještaja, obrada GFI-a za 2018. godinu*

**Prema produktivnosti** (prihodu po zaposlenom), prvi su poduzetnici sa sjedištem u Kastvu, s 918 tisuća kuna, slijede poduzetnici sa sjedištem u Opatiji, sa 675 tisuća kuna te poduzetnici sa sjedištem u Rijeci sa 664 tisuće kuna prihoda po zaposlenom. Za usporedbu, produktivnost poduzetnika na razini Primorsko-goranske županije iznosila je 635 tisuća kuna, a na razini RH 799 tisuća kuna prihoda po zaposlenom.

**Grafikon 2. Prihod po zaposlenom u 2018. godini na razini gradova/općina Urbane aglomeracije Rijeka**

(iznosi u tisućama kuna)




*Izvor: Fina, Registar godišnjih financijskih izvještaja, obrada GFI-a za 2018. godinu*

Među poduzetnicima sa sjedištem u Kastvu prema produktivnosti najbolji su [ADRIA OIL d.o.o.](https://www.transparentno.hr/pregled/03004159051/b6f5fd5d86e914ab996c4fd46974dba0f32873cbfe3e4d930bdbf55c5ba88dd572762b233d4357c43ff08f9ab3e008f6d41457f2dd87ad56747fd042c69fbef5) s prosjekom od 4,7 milijuna kuna po zaposlenom (pretežita djelatnost društva, je 46.12 - Posredovanje u trgovini gorivima, rudama, metalima i industrijskim kemijskim proizvodima, ima 139 zaposlenih čija je prosječna mjesečna neto plaća 5.193 kune) i [ALTEA CONSULTOR d.o.o.](https://www.transparentno.hr/pregled/49957550364/d4a3ff303f8e67a1245344362a06697fb9fe6b98b0a0918832bba9212a988a17b78e7322dde5936424a44d07929f9f68eee6596b95169b9bc7cb12e5b500233b) s prosjekom od 4,7 milijuna kuna po zaposlenom (pretežita djelatnost društva je 70.22 - Savjetovanje u vezi s poslovanjem i ostalim upravljanjem, ima jednog zaposlenog čija je prosječna mjesečna neto plaća 4.170 kune).

Među poduzetnicima Opatije prema produktivnosti najbolji je [GAS OIL d.o.o](https://www.transparentno.hr/pregled/86918255783/5028a4d47b22944060fc05b4a9632b5ea9a5920f93899b232308ef978d4f927db8cf318e599bc98205ff3d979f36e1fecbd3a24365f4ba542c089a26af9e40cb). (pretežite djelatnosti društva je 46.71 - Trgovina na veliko krutim, tekućim i plinovitim gorivima i srodnim proizvodima s prosjekom od 20,2 milijuna kuna po zaposlenom, ima tri zaposlena čija je prosječna neto plaća 10.867 kuna).


**Prosječna mjesečna neto plaća** obračunata zaposlenima kod poduzetnika sa sjedištem na području Urbane aglomeracije Rijeke u 2018. godini iznosila je 5.347 kuna, odnosno 4,8% više u odnosu na prethodnu godinu (5.161 kunu), te neznatnih 1,0% više od iznosa prosječne mjesečne neto plaće koja je u 2018. godini obračunana zaposlenima kod poduzetnika sa sjedištem u Primorsko-goranskoj županiji (5.321 kunu). Najviša prosječna mjesečna neto plaća obračunata je zaposlenima kod poduzetnika sa sjedištem u Opatiji (5.878 kuna), a slijede poduzetnici u Rijeci (5.465 kuna), Kastvu (5.334 kune), Kraljevici (4.748 kuna) i Viškovu (4.570 kune). Najniža mjesečna prosječna neto plaća obračunata je zaposlenima kod poduzetnika u općini Mošćenička Draga (3.724 kune). Za usporedbu, prosječna mjesečna obračunana neto plaća zaposlenih kod poduzetnika na razini RH u 2018. godini je iznosila 5.584 kune. Iznad toga prosjeka samo su poduzetnici sa sjedištem u Opatiji (i to za samo 1,6%), dok su poduzetnici u svim ostalim gradovima i općina obuhvaćenim Urbanom aglomeracijom Rijeka zaposlenima obračunali nižu plaću od prosjeka na razini RH.


**Grafikon 3. TOP 5 gradova/općina UAR-a** **prema prosječnoj mjesečnoj neto plaći po zaposlenom i usporedba s prosječnom plaćom na razini UAR-a i RH** **u 2018. godini** (iznosi u kunama)

**

*Izvor: Fina, Registar godišnjih financijskih izvještaja, obrada GFI-a za 2018. godinu*

[***Info.BIZ***](https://www.fina.hr/info.biz)*servis pruža uvid u informacije o uspješnosti poslovanja i financijskom položaju svih poslovnih subjekata te o poslovnoj okolini u kojoj oni djeluju. Najveća je i najažurnija baza poslovnih informacija za više od 775.000 poslovnih subjekata iz više od 30 izvora. Omogućuje brže, jednostavnije i sigurnije donošenje poslovnih odluka, sustavno praćenje klijenata, olakšava izradu poslovnih analiza te praćenje trendova i prepoznavanje potencijala na tržištu.*





1. Središnji državni portal, Ustrojena urbana aglomeracije Rijeka, preuzeto 10. rujna 2019. <https://razvoj.gov.hr/prva-urbana-aglomeracija-u-republici-hrvatskoj-urbana-aglomeracija-rijeka/3190> [↑](#footnote-ref-1)